CELEX: 41994D0002
Language: da
Date: 1994-04-26 00:00:00
Title: Schengen-reglerne - Eksekutivkomitéens afgørelse af 26. april 1994 om udstedelse af ensartet visum ved grænsen (SCH/Com-ex (94) 2)

Avis juridique important

|

41994D0002

Schengen-reglerne - Eksekutivkomitéens afgørelse af 26. april 1994 om udstedelse af ensartet visum ved grænsen (SCH/Com-ex (94) 2)  

EF-Tidende nr. L 239 af 22/09/2000 s. 0163 - 0164

EKSEKUTIVKOMITÉENS AFGØRELSEaf 26. april 1994om udstedelse af ensartet visum ved grænsen(SCH/Com-ex (94) 2)EKSEKUTIVKOMITÉEN HAR -under henvisning til artikel 132 i konventionen om gennemførelse af Schengen-aftalen,under henvisning til artikel 17, stk. 3, litra c) og d), i ovennævnte konvention -TRUFFET FØLGENDE AFGØRELSE:Udstedelse af ensartet visum ved grænsen sker efter de fælles principper, der er fastlagt i bilaget hertil.Berlin, den 26. april 1994.Bernd SchmidbauerFormandBILAG OM UDSTEDELSE AF ENSARTET VISUM VED GRÆNSEN1. I henhold til artikel 12, stk. 1, i gennemførelseskonventionen udstedes ensartet visum af de kontraherende parters diplomatiske eller konsulære repræsentationer og eventuelt af de myndigheder, der er udpeget hertil, jf. artikel 17. Artikel 17, stk. 3, litra c), giver navnlig eksekutivkomitéen mulighed for at træffe afgørelser om udstedelse af visum ved grænsen.Endvidere hedder det i den fælles håndbog (del II, punkt 5), at hvis en udlænding på grund af tidnød og af tvingende grunde ikke har været i stand til at ansøge om visum, kan de ansvarlige myndigheder undtagelsesvis udstede et korttidsvisum til ham ved grænsen. Den fælles håndbog fastsætter i sådanne tilfælde en række betingelser for visumudstedelse:- udlændingen skal være i besiddelse af et gyldigt grænsepassagedokument- han skal opfylde betingelserne i konventionens artikel 5, stk.1, litra a), c), d) og e)- han skal forelægge dokumentation for, at der er tale om uforudsete og tvingende grunde til indrejse- hjemrejsen til hjemlandet eller gennemrejsen til et tredjeland skal være sikret.2. Det fremgår klart af ovenstående, at visum sædvanligvis udstedes af de diplomatiske og konsulære missioner, og at udstedelse af visum ved grænsen derfor kun sker undtagelsesvis i særlige, behørigt begrundede tilfælde.3. Alt efter det enkelte tilfælde og afhængigt af de nationale regler kan et visum udstedt ved grænsen være et af følgende, forudsat at ovennævnte betingelser er overholdt:- et ensartet visum med ubegrænset territorial gyldighed- et visum med begrænset territorial gyldighed i henhold til gennemførelseskonventionens artikel 10, stk. 3.I begge disse tilfælde må visummet kun være gyldigt til én indrejse. Et korttidsvisum er gyldigt i højst 15 dage.4. En udlænding, der tilhører en kategori af personer, hvor der skal ske høring af de centrale myndigheder i en eller flere af de øvrige kontraherende parter, kan principielt ikke få udstedt visum ved grænsen, navnlig i betragtning af den påkrævede svarfrist på mindst syv dage.Dog kan visum undtagelsesvis udstedes ved grænsen til disse kategorier af personer. I sådanne tilfælde kan visum kun udstedes med en territorial gyldighed, der er begrænset til den udstedende stat. Visummet kan kun udstedes i de tilfælde, der er omhandlet i gennemførelseskonventionens artikel 5, stk. 2, nemlig af humanitære hensyn, af hensyn til nationale interesser eller på grund af internationale forpligtelser. De øvige kontraherende parters centrale myndigheder skal straks underrettes om udstedelsen af et sådant visum.5. Visum ved grænsen udstedes af grænsekontrolmyndighederne i overensstemmelse med de nationale bestemmelser. Det konkrete visum har form af en Schengen-visummærkat eller et specielt påtrykt stempel.6. Der skal føres statistik over visa udstedt ved grænsen. De kontraherende parter udveksler disse statistikker en gang om måneden via Generalsekretariatet.